
14. Compartimentul evaluare inițială și suport intervenție în regim de urgență în situații de abuz, neglijare, violență asupra copilului

a) identifică, sesizează, evaluează și preia cazurile de copii victime ale abuzului, neglijării și violenței și le redirecționează spre echipele mobile din teritoriu, după caz.
b) efectuează evaluarea inițială a cazurilor semnalate ca și situații de abuz, neglijare și violență asupra copilului.
c) verifică sesizările semnalate privind cazurile de abuz, neglijare și violență asupra copilului și le repartizează conform competențelor celorlalte compartimente.
d) planifică serviciile specializate și de sprijin, precum și alte intervenții necesare pentru reabilitarea copiilor victime ale abuzului, neglijării și violenței.
e) furnizează servicii de evaluare și consiliere psihologică și psihosocială, precum și intervenții prin asistarea copiilor victime ale abuzului, neglijării și violenței.
f) stabilește, în urma evaluării inițiale, dacă se impune preluarea copilului în sistemul de protecție, și separarea lui de mediul familial;
g) asigură demersurile necesare pentru eliberarea dispoziției de urgență pentru instituirea măsurii de protecție specială asupra copilului aflat în situații de abuz, neglijare și violență asupra copilului;
h) monitorizează și reevaluează periodic  progresele înregistrate;
i) respectă și promovează  cu prioritate  interesul superior al copilului;
j) protejează și promovează drepturile persoanelor beneficiare în ceea ce privește egalitatea de șanse și tratament, participarea egală, autodeterminarea, autonomia și demnitatea personală și întreprinderea de acțiuni nediscriminatorii și pozitive cu privire la persoanele beneficiare;
k) ascultă și ia în considerare opinia persoanei beneficiare și luarea în considerare a acesteia, ținându-se cont, după caz, de vârsta şi de gradul său de maturitate, de discernământ şi capacitate de exercițiu;
l) păstrează confidențialitatea și etica profesională;
m) colaborează cu serviciul public de asistență socială și cu alte instituții abilitate;
n) desemnează un reprezentant pentru executarea silită a sentințelor cu privire la minori, la solicitarea executorului judecătoresc și întocmește și înaintează documentația pentru sesizarea instanței, conform prevederilor legale.


